Diari Oficial de la Generalitat Valenciana


Sumari del DOGV 4418, del 15-01-2003 (2003/205)

Informació pública de l'alternativa tècnica de programa d'actuació integrada de la unitat d'execució SR-1 Huerta de Honrubia.
-----------------------------------------------------------------------------------------------------------------------------

### Dades del document

Número de DOGV
:   4418

Data del DOGV
:   15-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/205


Organisme emissor
:   Agrupació d'Interés Urbanístic Huerta de Honrubia

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució SR-1 Huerta de Honrubia. [2003/F205]
  
L'Agrupació d'Interés Urbanístic Huerta de Honrubia, en virtut de les facultats que li conferix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada de projecte d'urbanització, document d'homologació i pla parcial, a més dels estatuts de l'agrupació d'interés urbanístic, tot això corresponent a la unitat d'execució SR-1 Huerta de Honrubia, que es delimita en el pla parcial integrant de la present alternativa tècnica i que bàsicament es correspon amb el denominat sector 1 a i 1 b sector 1 del planejament vigent de Requena, al qual s'adscriuen també les superfícies corresponents a la xarxa primària (parc Fuente Bernate, junt al Barranco de Reinas), tot això amb una superfície aproximada de 175.056,43 metres quadrats.
  
L'alternativa tècnica del programa, junt amb el projecte d'urbanització, pla parcial i document d'homologació, a més dels estatuts de l'Agrupació d'Interés Urbanístic Huerta de Honrubia, es troben protocol·litzats a la notaria d'Andrés H. Ferrando López, amb domicili a Requena, avinguda del Arrabal, 3-1a. De la mateixa manera una còpia de la dita alternativa i els documents annexos ha sigut depositada a l'Ajuntament de Requena, identificada com a programa de desenvolupament de l'actuació integrada UE SR-1 Huerta de Honrubia'alternativa tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística, que durant el termini de 20 dies comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, a la notaria d'Andrés H. Ferrando López per a obtindre informació, pels procediments legals, sobre els documents protocol·litzats.
  
Igualment es fa constar que es podran consultar a l'Ajuntament de Requena, en horari d'atenció al públic, les actuacions derivades de la documentació depositada en este i presentar, per a la incorporació a esta, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible. Cosa que se'ls comunica mitjançant el present avís als efectes oportuns.